पिछली बार जब मनोहर पर्रिकर अमरीका में थे तो पूरा अधिकार मुख्य सचिव और एक कमेटी को दिया गया था| वे पर्रिकर को मेल पर जानकारी देते थे| अब भी पर्रिकर ज्यादातर समय घर से ही काम करते हैं| उधर, उनके वरिष्ठ ऊर्जा और समाज कल्याण मंत्री पांडुरंग मडकैकर को अब ब्रेन स्ट्रोक के कारण मुंबई के कोकिलाबेन अस्पताल में भर्ती किया गया है| उनका ऑपरेशन हो गया है, लेकिन उनको पूरी तरह ठीक होने में कम से कम महीनेभर का समय लगेगा|